Huliganstvo

Huliganizam je ometajuće ili nezakonito ponašanje poput nereda, maltretiranja i vandalizma, često u vezi s gužvom na sportskim događajima. Huligan je osoba koja se bavi nedozvoljenim bezobzirnim ponašanjem i smetnja javnosti.
mini|Huligani na fudbalskoj utakmici moskovskog Spartaka u novembru 2010

 Historija 

Porijeklo pojma i historijat je termin koji opisuje ponašanje koje krši pravila društvenih normi, bontona, zakona i druge vrste destruktivnog ponašanja.

Sam termin huliganstva dolazi po irskom prezimenu Hooligan (ili Houlihan). Izraz se pojavio u Velikoj Britaniji krajem 19. vijeka i opisuje devijantno ponašanje i način življenja uličnih bandi i pojedinaca koji su ih sačinjavali. Također, danas je taj termin općeprihvaćen i opisuje ponašanje kod pojedinaca ili skupine ljudi koji se svojim destruktivnim 
ponašanjem ne uklapaju u društvene norme i zakone, te uništavaju i maltretiraju svoju okolinu.
Takva vrsta ponašanja pripisuje se obično navijačkim skupinama iz različitih sportova najčešće ekipnih kao što su: fudbal, ragbi, košarka, rukomet,...

 Zakonska regulativa 

Zakoni koje krše huligani su opći zakoni te je njihovo kršenje vezano za:

1. vrijeđanje po raznim diskriminacijskim osnovama pojedinaca ili skupina ljudi,

2. fizički napadi sa nanošenjem lakših, težih ili čak smrtnih posljedica,

3. uništavanje javne i privatne imovine,

4. uznemiravanje javnog reda i mira,

5. ugrožavanje opće sigurnosti (pirotehnika),

6. zloupotreba zabranjenih sredstava (alkoholna pića, narkotici, pirotehnika),

7. ometanje odvijanja sportskih i drugih društvenih događanja.

Različite države su različito okarakterizirale i zakonski regulirale huligansko ponašanje pa tako postoje različite kazne za takvo ponašanje u obliku:

1. društveno korisnog rada,

2. novčanih kazni,

3. zatvorskih kazni u trajanju od nekoliko dana do čak nekoliko godina,

4. ograničenja kretanja za vrijeme odvijanja određenih društvenih događanja,

5. izgon i progon za strane državljane

 Primjeri huliganstva u sportu 
Heyselska tragedija se dogodila 29. maja 1985. godine na stadionu Heysel u Bruxellesu, prije finala Kupa europskih prvaka u fudbalu između italijanskog Juventusa i engleskog Liverpoola, kada se, zbog huliganizma, srušio jedan nosivi zid stadiona. Poginulo je 39 ljudi, većinom navijača Juventusa. Događaj je za posljedicu imao izbacivanje svih engleskih nogometnih klubova iz evropskih takmičenja do 1990. godine.

 Reference 

 Vanjski linkovi 

 https://www.reuters.com/world/kremlin-anti-war-protest-state-tv-was-hooliganism-2022-03-15/
 http://www.slate.com/blogs/browbeat/2012/08/01/pussy_riot_on_trial_for_hooliganism_what_does_hooliganism_mean_in_russia_.html
 https://vault.si.com/vault/1985/06/10/a-day-of-horror-and-shame

Kategorija:Društvo